1978R1883 — LV — 29.06.2007 — 003.001

Šis dokuments ir izveidots vienīgi dokumentācijas nolūkos, un iestādes neuzņemas nekādu atbildību par tā saturu

Grozīta ar:







(*) Šis tiesību akts nekad nav publicēts latviešu valodā.









▼B

PADOMES REGULA (EEK) Nr. 1883/78

(1978. gada 2. augusts),

ar ko paredz vispārīgus noteikumus intervences finansēšanai, ko veic Eiropas Lauksaimniecības virzības un garantiju fonda Garantiju nodaļa







EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, ņemot vērā Padomes 1970. gada 21. aprīļa Regulu (EEK) Nr. 729/70 par kopējās lauksaimniecības politikas finansēšanu ( 1 ), kurā jaunākie grozījumi izdarīti ar Regulu (EEK) Nr. 2788/72 ( 2 ), un jo īpaši tās 3. panta 2. punktu, ņemot vērā Komisijas priekšlikumu, ņemot vērā Eiropas Parlamenta atzinumu ( 3 ), tā kā saskaņā ar Regulas (EEK) Nr. 729/70 3. panta 2. punktu būtu jānosaka vispārīgi noteikumi intervences finansēšanai, ko veic Kopiena; tā kā šajā nolūkā būtu jāizveido to pasākumu saraksts, kas atbilst intervences koncepcijai, kuras mērķis ir stabilizēt tirgus; tā kā ir vēlams noteikt, ka izdevumus, ko rada intervences pasākumi, kuriem summu uz vienu vienību nosaka tirgu kopīgajā organizācijā, pilnībā sedz no Kopienas līdzekļiem; tā kā tādu intervences pasākumu gadījumā, kuriem summa uz vienību nav noteikta tirgu kopīgajā organizācijā, būtu jānosaka pamatnoteikumi, jo īpaši ņemot vērā metodi finansējamo summu noteikšanai, finansējot izdevumus, ko rada intervences produktu iegādei vajadzīgo fondu piesaistīšana, to krājumu vērtēšana, ko pārnes no viena finanšu gada uz nākamo, kā arī glabāšanas un, ja vajadzīgs, pārstrādes izdevumu finansēšana; tā kā dažādiem izdevumu un ieņēmumu posteņiem, kas, pamatojoties uz šiem noteikumiem, jānosaka katrai nozarei, jāparedz sīkāk izstrādāti noteikumi; tā kā finansēšanas noteikumi katrai nozarei pagaidām būtu jāatstāj spēkā; tā kā Kopienas intervences finansēšanas vispārīgie noteikumi būtu jāiekļauj vienā regulā; tā kā būtu jāatceļ Padomes 1972. gada 28. decembra Regula (EEK) Nr. 2824/72, ar ko nosaka vispārīgus noteikumus intervences finansēšanai, ko veic Eiropas Lauksaimniecības virzības un garantiju fonda Garantiju nodaļa ( 4 ), IR PIEŅĒMUSI ŠO REGULU.







▼M10

1. pants

To pasākumu sarakstu, kas atbilst lauksaimniecības tirgu stabilizēšanai paredzēta intervences pasākuma jēdzienam Regulas (EEK) Nr. 729/70 3. panta 1. punkta nozīmē, Komisija izveido saskaņā ar procedūru, kura paredzēta minētās regulas 13. pantā, un publicē L sērijas Eiropas Kopienu Oficiālajā Vēstnesī.

▼B

2. pants

Ja tirgus kopīgajā organizācijā summu uz vienu vienību nosaka intervences pasākumam, radušos izdevumus pilnībā sedz Kopiena.

3. pants

Ja tirgus kopīgajā organizācijā summu uz vienu vienību nenosaka saistībā ar intervences pasākumu, attiecīgo pasākumu finansē ELVGF Garantiju nodaļa saskaņā ar 4. līdz 8. panta noteikumiem.

4. pants

1. Ja 3. pantā minētais intervences pasākums ietver produktu iepirkšanu un glabāšanu, finansējamo summu nosaka pēc maksājumu dienestu vai aģentūru sagatavotām ikgadējām atskaitēm, kurās ir attiecīgi debeta un kredīta ieraksti par dažādajiem izdevumu un ieņēmumu posteņiem.

▼M9

Ja, atsaucoties uz šo noteikumu, saskaņā ar tirgus kopīgo organizāciju piena un piena produktu nozarē 1987. un 1988. gadā pieņem īpašus pasākumus sviesta pārdošanai no intervences krājumiem, tad tirdzniecības zudumu finansēšanu sāk 1989. gadā, un tai nosaka 25 % limitu, rēķinot no attiecīgajā saimnieciskajā gadā reģistrētā zuduma summas. Pārējos 75 % nomaksā pa 25 % daļām turpmākajos trijos saimnieciskajos gados. Minēto finansēšanu veic katra attiecīgā gada pirmajos trijos mēnešos, ja nav nenovēršamu šķēršļu.

Zudums tirdzniecībā ir vienāds ar starpību starp to daudzumu vērtību, ko pārgrāmato, kā minēts Regulas (EEK) Nr. 3247/81 ( 5 ) 1. panta 1. punkta c) apakšpunktā, un to daudzumu vērtību, kurus pārdod, ievērojot kādu iepriekšējā daļā minētu pasākumu.

Tā aprēķināto zudumu neatmaksātajām summām aprēķina procentus pēc likmēm, kas noteiktas 5. pantā.

▼B

2. Pārējo 3. pantā minēto intervences pasākumu finansējums ir vienāds ar izdevumiem, no kuriem atskaitīti visi ieņēmumi, kas gūti no attiecīgā intervences pasākuma.

3. Saistībā ar 1. punktā minētajiem intervences pasākumiem Padome ar kvalificētu balsu vairākumu pēc Komisijas ierosinājuma pieņem noteikumus un nosacījumus, ar ko reglamentē ikgadējās atskaites un, ja vajadzīgs, ņemot vērā 2. punktā minētos intervences pasākumus, nosaka posteņus, kas jāņem vērā finansēšanā, ja tie nav noteikti tirgus kopīgajā organizācijā. Kamēr šie jautājumi nav noteikti un, izņemot visus noteikumus, kas ir pretrunā šai regulai, Regulas (EEK) Nr. 786/69 ( 6 ), (EEK) Nr. 787/69 ( 7 ), (EEK) Nr. 788/69 ( 8 ), (EEK) Nr. 2334/69 ( 9 ), (EEK) Nr. 2305/70 ( 10 ), (EEK) Nr. 2306/70 ( 11 ), (EEK) Nr. 1697/71 ( 12 ), (EEK) Nr. 272/72 ( 13 ) un (EEK) Nr. 273/72 ( 14 ), kas attiecas uz intervences izdevumu finansējumu dažādās nozarēs, paliek spēkā.

5. pants

Ja fondus, kuru izcelsme ir dalībvalstīs, izmanto intervences produktu iepirkšanai, procentu summu, kas jāfinansē ELVGF Garantiju nodaļai, aprēķina, izmantojot metodi un procentu likmi, kas ir vienāda visā Kopienā un ko nosaka saskaņā ar kārtību, kura noteikta saskaņā ar Regulas (EEK) Nr. 729/70 13. pantu. Procentu likmei reprezentatīvi jāatspoguļo faktiski samaksāto procentu likmes.

▼M11

Atkāpjoties no pirmās daļas, laikā no ►M13 ————— ◄ vienoto procentu likmi Komisija var noteikt līmenī, kas nesasniedz tai raksturīgo līmeni. Ja kādas dalībvalsts atbalstītā procentu likme ir zemāka par noteikto likmi, tad Komisija var noteikt attiecībā uz šo dalībvalsti vienoto procentu likmi šajā zemākajā līmenī.

▼M16

Atkāpjoties no pirmās daļas, ja vidējā procentu likme, ko samaksājusi attiecīgā dalībvalsts, trešā mēneša laikā pēc pārskata perioda, ko Komisija lieto vienotas procentu likmes noteikšanai, vairāk nekā divkārt pārsniedz vienoto procentu likmi, tad Komisija attiecībā uz 2007. un 2008. finanšu gadu šīs dalībvalsts procentu izmaksu finansēšanai var segt summu, kas atbilst procentu likmei, ko samaksājusi attiecīgā dalībvalsts, no tās atņemot vienoto procentu likmi.

▼B

6. pants

Saimnieciskas darbības, kas saistītas ar glabāšanu un vajadzības gadījumā intervences produktu pārstrādi, finansē ELVGF Garantiju nodaļa, izmantojot standarta summas, kas ir vienādas visā Kopienā un kas nosakāmas saskaņā ar kārtību, kura paredzēta Regulas (EEK) Nr. 729/70 13. pantā un vajadzības gadījumā pēc lietas pārbaudes, ko veic attiecīgā pārvaldības komiteja.

▼M11

Atkāpjoties no pirmās daļas, laikā no 1989. līdz 1992. finanšu gadam Komisija var noteikt vienotos standarta daudzumus līmenī, kas atbilst trijām ceturtdaļām vienotā standarta daudzuma, kas noteikts pēc parastās bāzes.

▼M12

Izmaksas sakarā ar īpašiem pasākumiem, kas paredzēti tam, lai nodrošinātu, ka intervences aģentūru glabāto produktu izmantojums un/vai galamērķis atbilst paredzētiem nolūkiem, kuri pieņemti saskaņā ar tirgus kopīgajām organizācijām un kuru izmaksas sedz ELVGF Garantiju nodaļa, arī finansē, izmantojot visā Kopienā vienotas standarta summas. Standarta summas nosaka saskaņā ar procedūru, kas paredzēta pirmajā daļā.

▼M11

7. pants

Gada pārskatos, kas minēti 4. panta 1. punktā, uzglabāto produktu daudzumus, kas pārgrāmatojami uz nākamo gadu, parasti novērtē pēc iepirkuma cenas. Sīki izstrādātus noteikumus par to, kā nosaka cenas daudzumiem, ko pārgrāmato uz nākamo finanšu gadu, dažādajiem produktiem nosaka, pamatojoties uz to uzskaites vērtībām, ko reģistrējušas intervences aģentūras, saskaņā ar procedūru, kas paredzēta 13. pantā Regulā (EEK) Nr. 729/70.

8. pants

1. Ja attiecībā uz kādu produktu intervences uzglabāšanā esošu produktu novērtētā pārdošanas cena ir zemāka par to iepirkuma cenu, brīdī, kad veic tā iepirkšanu, piemēro cenas pazemināšanas procentu. Šo procentu nosaka katram produktam saskaņā ar procedūru, kas paredzēta Regulas (EEK) Nr. 729/70 13. pantā, pirms kārtējā finanšu gada sākuma.

2. Cenas pazemināšanas procents nepārsniedz attiecīgā produkta iepirkuma cenas un paredzamās realizācijas cenas starpību.

3. Komisija var ierobežot cenas pazeminājumu iepirkšanas brīdī līdz daļai no saskaņā ar 2. punktu aprēķinātā procenta. Šī daļa nevar būt mazāka par 70 % no cenas pazeminājuma, kas noteikts saskaņā ar 1. punktu.

Tādos gadījumos Komisija veic otru cenas pazemināšanu finanšu gada beigās saskaņā ar 5. punktā norādīto metodi.

4. Laikā no 1989. gada līdz 1992. gadam katra finanšu gada sākumā, pamatojoties uz asignējumiem attiecīgajos Kopienas budžetos, ārkārtas cenas pazeminājumi tiek veikti tā, lai līdz 1992. gadam normalizētu krājumu stāvokli.

5. Attiecībā uz cenas pazeminājumiem, kas paredzēti 3. punkta otrajā daļā un 4. punktā, Komisija saskaņā ar Regulas (EEK) Nr. 729/70 13. pantā izklāstīto procedūru nosaka kopējos cenas pazemināšanas daudzumus pa produktiem un dalībvalstīm.

▼B

9. pants

Vajadzības gadījumā sīki izstrādātus noteikumus šīs regulas īstenošanai pieņem saskaņā ar Regulas (EEK) Nr. 729/70 13. pantā izklāstīto kārtību.

10. pants

Ar šo pantu atceļ Regulu (EEK) Nr. 2824/72.

11. pants

Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī.

Tā piemērojama izdevumiem, kas radušies, sākot ar 1978. gada 1. janvāri. Tomēr 7. pantu piemēro no 1979. gada 1. janvāra.

Šī regula uzliek saistības kopumā un ir tieši piemērojama visās dalībvalstīs.

▼M6









PIELIKUMS

PANTĀ MINĒTIE PASĀKUMI

I. LABĪBA UN RĪSI

A. Labība

1. Iepirkumi un turpmākās darbības, ko kāda intervences aģentūra veic saskaņā ar Regulas (EEK) Nr. 2727/75 7. panta 1., 2. un 3. punktu.

2. Īpašie un speciālie intervences pasākumi, kas paredzēti Regulas (EEK) Nr. 2727/75 8. panta 1. un 2. punktā.

3. Kompensācijas pabalsti attiecībā uz krājumu atlikumiem tirdzniecības gada beigās, kas paredzēti Regulas (EEK) Nr. 2727/75 9. pantā.

4. Regulas (EEK) Nr. 2727/75 10. pantā paredzētais atbalsts cieto kviešu ražošanai.

5. Regulas (EEK) Nr. 2727/75 11. pantā paredzētās ražošanas kompensācijas un piemaksas par kartupeļu cieti.

6. Regulas (EEK) Nr. 2727/75 23. pantā paredzētās subsīdijas.

B. Rīsi

1. Iepirkumi un turpmākās darbības, ko kāda intervences aģentūra veic saskaņā ar Regulas (EEK) Nr. 1418/76 5. panta 1., 2., un 3. punktu.

2. Regulas (EEK) Nr. 1418/76 6. pantā paredzētie speciālie intervences pasākumi.

3. Kompensācijas pabalsti attiecībā uz krājumu atlikumiem tirdzniecības gada beigās, kas paredzēti Regulas (EEK) Nr. 1418/76 8. pantā.

4. Regulas (EEK) Nr. 1418/76 9. pantā paredzētās ražošanas kompensācijas.

5. Subsīdijas attiecībā uz Kopienas rīsu piegādēm Francijas Reinjonas aizjūras departamentam, kas paredzētas Regulas (EEK) Nr. 1418/76 11.a pantā.

II. CUKURS

1. Regulas (EEK) Nr. 1785/81 8. panta 2. punktā paredzētās glabāšanas izmaksas.

2. Iepirkumi un turpmākās darbības, ko veic intervences aģentūra, ievērojot Regulas (EEK) Nr. 1785/81 9. panta 1. punktu un 11. un 34. pantu.

3. Piemaksas par cukuru, kas atzīts par nederīgu lietošanai pārtikā, kas paredzētas Regulas (EEK) Nr. 1785/81 9. panta 2. punktā.

4. Regulas (EEK) Nr. 1785/81 9. panta 3. punktā paredzētās ražošanas kompensācijas.

5. Pasākumi, kas paredzēti Francijas aizjūras departamentos saražotā cukura realizēšanai, ievērojot Regulas (EEK) Nr. 1785/81 9. panta 4. punktu.

6. Īpaši intervences pasākumi garantētu krājumu sekmēšanai, kas paredzēti Regulas (EEK) Nr. 1785/81 10. pantā.

7. Regulas (EEK) Nr. 1785/81 18. panta 2. punktā paredzētās importa subsīdijas.

8. Regulas (EEK) Nr. 1789/81 6. pantā minētā summa, ko iekasē par cukuru, kas attiecināms uz minimālajiem krājumiem un pārdots, neievērojot paredzētos noteikumus.

III. OLĪVEĻĻA

1. Regulas (EEK) Nr. 136/66 5. panta 1. punktā paredzētais ražošanas atbalsts.

2. Regulas (EEK) Nr. 136/66 11. panta 1. punktā paredzētais patēriņa atbalsts.

3. Reklāmas kampaņas un citi olīveļļas patēriņa veicināšanas projekti, kas paredzēti Regulas (EEK) Nr. 136/66 11. panta 6. punktā.

4. Iepirkumi un turpmākās darbības, ko intervences aģentūra veic, ievērojot Regulas (EEK) Nr. 136/66 12. panta 1. un 2. punktu.

5. Regulas (EEK) Nr. 136/66 13. pantā paredzētie pasākumi (izlīdzinošie krājumi).

6. Regulas (EEK) Nr. 136/66 20.a pantā paredzētās ražošanas kompensācijas par olīveļļu, ko izmanto zivju un dārzeņu konservu ražošanā.

7. Regulas (EEK) Nr. 136/66 20.d panta 3. punktā paredzētie glabāšanas līgumi.

8. Korektīvās summas, ko piešķir vai iekasē tirdzniecībā starp Grieķiju un citām dalībvalstīm un kas paredzētas Regulas (EEK) Nr. 2919/82 3. pantā.

IV. EĻĻAS AUGU SĒKLAS UN PROTEĪNAUGI

A. Eļļas augu sēklas

A.1. Ripšu, rapšu un saulespuķu sēklas

1. Iepirkumi un turpmākās darbības, ko intervences aģentūra veic, ievērojot Regulas (EEK) Nr. 136/66 26. panta 1. punktu.

2. Regulas (EEK) Nr. 136/66 27. panta 1. punktā paredzētais atbalsts, kas attiecas uz ievāktajām un pārstrādātajām eļļas augu sēklām.

3. Regulas (EEK) Nr. 136/66 27. panta 2. punktā paredzētais pabalsts agrai tirdzniecības sākšanai.

4. Visi izņēmuma pasākumi, kas pieņemti, ievērojot Regulas (EEK) Nr. 136/66 36. pantu.

5. Diferencētās summas, kas ripša, rapša un saulespuķu sēklas pārstrādes laikā piešķirtas vai iekasētas, ievērojot Regulu (EEK) Nr. 1569/72.

A.2. Citu eļļas augu sēklas

1. Atbalsts, kas Regulas (EEK) Nr. 1614/79 2. pantā paredzēts par soju.

2. Atbalsts, kas Regulas (EEK) Nr. 569/76 2. pantā paredzēts par linsēklām.

3. Atbalsts, kas Regulas (EEK) Nr. 2874/77 2. pantā paredzēts par rīcinauga sēklām.

4. Regulas (EEK) Nr. 1610/79 1. pantā paredzētais papildu atbalsts par rīcinauga sēklām.

B. Proteīnaugi

B.1. Zirņi, lauka pupas un saldās lupīnas

1. Regulas (EEK) Nr. 1431/82 3. panta 1. punktā paredzētais atbalsts par Kopienas produktiem, ko izmanto lopbarības ražošanā.

2. Regulas (EEK) Nr. 1431/82 3. panta 2. punktā paredzētais atbalsts par Kopienas produktiem, ko izmanto lopbarībai vai pārtikai.

B.2. Āvēta rupjā barība

1. Regulas (EEK) Nr. 1117/78 3. pantā paredzētais vienotas likmes atbalsts ražošanai.

2. Regulas (EEK) Nr. 1117/78 5. pantā paredzētais papildu atbalsts.

V. TEKSTILAUGI UN ZĪDTĀRPIŅI

A. Šķiedras lini un kaņepes

1. Regulas (EEK) Nr. 1308/70 4. pantā paredzētais ražošanas atbalsts.

2. Regulas (EEK) Nr. 1308/70 5. pantā paredzētais atbalsts privātai uzglabāšanai.

3. Regulas (EEK) Nr. 2511/80 un (EEK) Nr. 1423/82 1. pantā paredzētie pasākumi, kas veicina linšķiedru izmantošanu.

B. Zīdtārpiņi

Regulas (EEK) Nr. 845/72 2. pantā paredzētais atbalsts zīdtārpiņu audzēšanai.

VI. AUGĻI UN DĀRZEŅI

A. Svaigi augļi un dārzeņi

1. Regulas (EEK) Nr. 1035/72 18. pantā paredzētā finansiālā kompensācija, kas paredzēta ražotāju organizācijām.

2. Regulas (EEK) Nr. 1035/72 18.a pantā paredzētais pabalsts ražotājiem, kas nav organizāciju locekļi.

3. Regulas (EEK) Nr. 1035/72 19. un 19.a pantā paredzētie iepirkumi, kad Kopienas tirgus pārdzīvo nopietnas grūtības.

4. Regulas (EEK) Nr. 1035/72 21. panta 1. un 3. punktā paredzētie pasākumi no tirgus izņemtu produktu realizācijai.

5. Kompensācija, kas piešķirta lauksaimniekiem, ievērojot Regulas (EEK) Nr. 1035/72 21. panta 2. punktu.

6. Regulas (EEK) Nr. 2511/69 6. un 8. pantā noteiktā finansiālā kompensācija, kas paredzēta, lai veicinātu Kopienas citrusaugļu laišanu tirgū.

7. Regulas (EEK) Nr. 2601/69 3. pantā noteiktā finansiālā kompensācija, kas paredzēta dažu apelsīnu šķirņu pārstrādes veicināšanai.

8. Regulā (EEK) Nr. 1035/77 noteiktā finansiālā kompensācija, kas paredzēta, lai veicinātu citronu pārstrādes produktu laišanu tirgū.

B. Pārstrādāti augļi un dārzeņi

1. Regulas (EEK) Nr. 525/77 1. pantā paredzētais atbalsts ananāsu konservu ražošanai.

2. Regulas (EEK) Nr. 516/77 3. pantā paredzētais atbalsts dažu augļu un dārzeņu pārstrādes produktu ražošanai.

3. Regulas (EEK) Nr. 516/77 4. panta 4. punktā paredzētie speciālie pasākumi attiecībā uz žāvētām vīnogām un žāvētām vīģēm.

4. Regulas (EEK) Nr. 516/77 4. panta 5. un 6. punktā un Regulas (EEK) Nr. 2194/81 10. pantā paredzētais atbalsts glabāšanai un finansiālā kompensācija attiecībā uz žāvētām vīnogām un žāvētām vīģēm (1981. — 1983. gada raža).

5. Regulas (EEK) Nr. 2194/81 10.a pantā paredzētais atbalsts žāvētu sultanīnu šķirnes vīnogu pārvietošanai.

6. Regulas (EEK) Nr. 1603/83 1. panta 4. punktā finansiālā kompensācija.

VII. VĪNKOPĪBAS PRODUKTI

1. Regulas (EEK) Nr. 337/79 7. pantā paredzētais atbalsts galda vīna, nenorūguša vīnogu vīna, koncentrēta nenorūguša vīnogu vīna un rektificēta koncentrēta nenorūguša vīnogu vīna privātai glabāšanai.

2. Atbalsts galda vīnu pārvietošanai, kas paredzēta Regulas (EEK) Nr. 337/79 10. pantā.

3. Regulas (EEK) Nr. 337/79 11. pantā paredzētā profilaktiskā destilācija.

4. Regulas (EEK) Nr. 337/79 12.a pantā paredzētie papildu pasākumi attiecībā uz ilgtermiņa glabāšanas līgumu īpašniekiem.

5. Regulas (EEK) Nr. 337/79 12.b pantā paredzētie pasākumi nolūkā veicināt galda vīna tirgu paplašināšanos.

6. Regulas (EEK) Nr. 337/79 14. pantā paredzētais atbalsts par koncentrētu nenorūgušu vīnogu vīnu un rektificētu koncentrētu nenorūgušu vīnogu vīnu, ko izmanto spirta koncentrācijas palielināšanai.

7. Regulas (EEK) Nr. 337/79 14.a pantā paredzētais atbalsts attiecībā uz nenorūgušu vīnogu vīnu, ko izmanto, lai ražotu vīnogu sulu, britu unīru vīnusun citus līdzīgus dzērienus.

8. Galda vīna destilācija un visi attiecīgie pasākumi, kas paredzēti Regulas (EEK) Nr. 337/79 15. pantā.

9. Saskaņā ar Regulas (EEK) Nr. 337/79 39. un 40. pantā paredzētajām destilācijas darbībām piešķirtais atbalsts, kā arī tā intervences aģentūras izdevumu daļa, ko sedz un ko finansē ELVGF Garantiju nodaļa.

10. Saskaņā ar Regulas (EEK) Nr. 337/79 40.a pantu noteiktie 39. un 40. pantā paredzēto destilācijas produktu realizācijas pasākumi.

11. Atbalsts, kas piešķirts attiecībā uz obligāto galda vīna destilāciju, kas paredzēts Regulas (EEK) Nr. 337/79 41. pantā.

12. Spirta iepirkumi un turpmākās darbības, ko intervences aģentūra veic, ievērojot Regulas (EEK) Nr. 337/79 41. un 41.a pantu.

13. Regulas (EEK) Nr. 337/79 41.c pantā paredzētie pasākumi nolūkā veicināt tādu metožu izmantošanu, kas nav destilācija.

14. Regulas (EEK) Nr. 337/79 57. pantā paredzētie intervences pasākumi attiecībā uz citiem produktiem nekā galda vīns.

15. Īpašie pasākumi sakarā ar dabas katastrofām, kas paredzēti Regulas (EEK) Nr. 337/79 62. pantā.

VIII. JĒLTABAKA

1. Regulas (EEK) Nr. 727/70 3. un 4. pantā paredzētās piemaksas.

2. Iepirkumi un turpmākās darbības, ko intervences aģentūra veic, ievērojot Regulas (EEK) Nr. 727/70 5., 6. un 7. pantu.

IX. CITAS LAUKSAIMNIECĪBAS NOZARES VAI PRODUKTI

A. Sēklas

Regulas (EEK) Nr. 2358/71 3. pantā paredzētais ražošanas atbalsts.

B. Apiņi

Regulas (EEK) Nr. 1696/71 12. pantā paredzētais ražošanas atbalsts.

C. Biškopība

1. Regulas (EEK) Nr. 1196/81 1. pantā paredzētais atbalsts.

2. Regulas (EEK) Nr. 1196/81 2.a pantā paredzētā ad hoc programma varroatozes izpētei.

X. PIENS UN PIENA PRODUKTI

A. Vājpiens

1. Vājpiena pulvera iepirkumi un turpmākās darbības, ko intervences aģentūra veic, ievērojot Regulas (EEK) Nr. 804/68 7. panta 1. un 2. punktu.

2. Regulas (EEK) Nr. 804/68 7. panta 3. punktā paredzētais atbalsts vājpiena pulvera privātai glabāšanai.

3. Regulas (EEK) Nr. 804/68 10. pantā paredzētais atbalsts attiecībā uz vājpienu un vājpiena pulveri, ko izmanto dzīvnieku barībā.

4. Regulas (EEK) Nr. 804/68 11. pantā paredzētais atbalsts attiecībā uz vājpienu, kas pārstrādāts kazeīnā vai kazeinātos.

B. Sviests

1. Sviesta iepirkumi un turpmākās darbības, ko intervences aģentūra veic, ievērojot Regulas (EEK) Nr. 804/68 6. panta 1. punktu un 6. panta 3. punkta pirmo daļu vai otrās daļas pirmo teikumu.

2. Regulas (EEK) Nr. 804/68 6. panta 2. punktā paredzētais atbalsts privātai sviesta un krējuma glabāšanai.

3. Speciālie sviesta realizācijas pasākumi, kas paredzēti Regulas (EEK) Nr. 804/68 6. panta 3. punkta otrās daļas otrajā teikumā.

C. Citi pasākumi

1. Regulas (EEK) Nr. 804/68 5.c pantā paredzētais papildmaksājums.

2. Grana Padano un ParmigianoReggiano siera iepirkumi un turpmākās darbības, ko intervences aģentūra veic, ievērojot Regulas (EEK) Nr. 804/68 8. panta 1. un 2. punktu.

3. Regulas (EEK) Nr. 804/68 8. panta 3. punktā paredzētais atbalsts Grana Padano un Parmigiano Reggiano siera privātai glabāšanai.

4. Regulas (EEK) Nr. 804/68 9. pantā paredzētie intervences pasākumi attiecībā uz ilgglabājamiem sieriem.

5. Regulas (EEK) Nr. 804/68 12. pantā paredzētie pasākumi attiecībā uz piena produktu pārpalikumu samazināšanu.

6. Kopienas atbalsts, ko piešķir par piena produktu piegādi skolēniem mācību iestādēs, ievērojot Regulas (EEK) Nr. 804/68 26. panta 1. punktu.

7. Regulas (EEK) Nr. 1078/77 ( 15 ) 1. pantā paredzētās piemaksas par to, ka piena un piena produkti netiek realizēti un piena govju ganāmpulki tiek pārvērsti gaļas govju ganāmpulkā.

8. Līdzatbildības maksājums un pasākumi piena produktu tirgu paplašināšanai, ievērojot Regulas (EEK) Nr. 1079/77 1. un 4. pantu.

9. Regulas (EEK) Nr. 1079/77 2.a pantā paredzētie pasākumi nolūkā atbalstīt mazo piena ražotāju ienākumus.

XI. LIELLOPU GAĻA UN TEĻA GAĻA

1. Regulas (EEK) Nr. 805/68 5. panta 1. punkta a) apakšpunktā paredzētais atbalsts privātai uzglabāšanai.

2. Iepirkumi un turpmākās darbības, ko intervences aģentūra veic, ievērojot Regulas (EEK) Nr. 805/68 5., 6. un 7. pantu.

3. Īpašie tirgus atbalsta pasākumi, kas paredzēti Regulas (EEK) Nr. 805/68 23. pantā.

4. Teļu dzimšanas piemaksa, kas paredzēta Regulas (EEK) Nr. 1201/82 1. pantā, kas grozīta ar Regulu (EEK) Nr. 1215/83, un Regulas (EEK) Nr. 1064/84 1. pantā.

5. Ar Regulu (EEK) Nr. 1217/83 grozītās Regulas (EEK) Nr. 1200/82 1. pantā paredzētās piemaksas par noteiktu pieaugušu liellopu kaušanu.

6. Regulas (EEK) Nr. 1063/84 1. pantā paredzētā piemaksa par noteiktu pieaugušu liellopu kaušanu un tās pašas regulas 3. pantā minētā līdzvērtīgā summa.

7. Regulas (EEK) Nr. 1357/80 1. pantā un 3. panta 1. punktā paredzētā piemaksa par zīdītājgovju turēšanu.

8. Ar Regulu (EEK) Nr. 870/84 grozītajā Regulā Nr. 1199/82 paredzētā piemaksa, kas papildina piemaksu par zīdītājgovju turēšanu.

XII. AITAS UN KAZAS GAĻA

1. Regulas (EEK) Nr. 1837/80 5. pantā paredzētā piemaksa, ko piešķir aitas gaļas ražotājiem, lai kompensētu ienākuma zaudējumu.

2. Regulas (EEK) Nr. 1837/80 6. panta 1. punkta a) apakšpunktā paredzētais atbalsts privātai uzglabāšanai.

3. Iepirkumi un turpmākās darbības, ko intervences aģentūra veic, ievērojot Regulas (EEK) Nr. 1837/80 6. panta 1. punkta b) apakšpunktu.

4. Regulas (EEK) Nr. 1837/80 9. panta 1. punktā paredzētā mainīgā piemaksa par aitu kaušanu.

5. Regulas (EEK) Nr. 1837/80 22. pantā paredzētie īpašie tirgus atbalsta pasākumi.

XIII. CŪKGAĻA

1. Regulas (EEK) Nr. 2759/75 3. panta pirmās daļas pirmajā ievilkumā paredzētais atbalsts privātai uzglabāšanai.

2. Iepirkumi un turpmākās darbības, ko intervences aģentūra veic, ievērojot Regulas (EEK) Nr. 2759/75 3., 4., 5. un 6. pantu.

3. Regulas (EEK) Nr. 2759/75 20. pantā paredzētais atbalsts privātai uzglabāšanai.

XIV. VAIRĀKĀM NOZARĒM KOPĪGI NOTEIKUMI

1. Monetārās kompensācijas summas, ko tirdzniecībā starp dalībvalstīm iekasē un piešķir, ievērojot Regulu (EEK) Nr. 974/71.

2. Pievienošanās kompensācijas summas, ko tirdzniecībā starp dalībvalstīm un Grieķiju piešķir, ievērojot 1979. gada Pievienošanās akta 43. un 61. pantu.

XV. ZIVSAIMNIECĪBAS PRODUKTI

1. Regulas (EEK) Nr. 3796/81 13. pantā paredzētā finansiālā kompensācija, ko dalībvalstis piešķir ražotāju organizācijām.

2. No tirgus izņemtu preču izplatīšana bez maksas, ievērojot Regulas (EEK) Nr. 3796/81 13. pantu.

3. Regulas (EEK) Nr. 3796/81 14. panta 1. punktā paredzētā pārnesuma piemaksa.

4. Regulas (EEK) Nr. 3796/81 14. panta 3. punktā paredzētā īpaša pārnesuma piemaksa par anšoviem un sardīnēm.

5. Regulas (EEK) Nr. 3796/81 16. pantā paredzētais atbalsts privātai uzglabāšanai.

6. Regulas (EEK) Nr. 3796/81 17. pantā paredzētā kompensācija tunču ražotājiem.

7. Regulas (EEK) Nr. 3796/81 18. pantā paredzētā kompensācija Kopienas lašu un omāru ražotājiem.

XVI. PASĀKUMS, KAM, MUTATIS MUTANDIS, PAPILDUS PIEMĒRO REGULAS (EEK) Nr. 729/70 NOTEIKUMUS

Regulas (EEK) Nr. 2169/81 5. pantā paredzētais atbalsts par neattīrītu kokvilnu.